கேள்வி: பிரான்செசு ஆர்னோல்டு - ஆரம்பகால வாழ்க்கை பற்றி விளக்கவும்.
பதில்: பிரான்செஸ் ஆமில்டன் அர்னால்டு சூலை 25, 1956 இல் பிறந்தார். இவரின் தாய் ஜோசபின் இன்மான் (நீ ரூத்தோ) தந்தை, அணு இயற்பியலாளரான வில்லியம் ஹோவர்ட் அர்னால்டு ஆவர். இவர் லெப்டினன்ட் ஜெனரல் வில்லியம் ஹோவர்ட் அர்னால்டின் பேத்தி ஆவார். இவர் பிட்ஸ்பர்க், பென்சில்வேனியா புறநகர்ப் பகுதியான எட்ஜ்வுட் , ஷாடிசைட் மற்றும் ஸ்குரில் ஹில்லின் பிட்ஸ்பர்க் சுற்றுப்புறங்களில் வளர்ந்தார். 1974 இல் நகரத்தின் டெய்லர் ஆல்டர்டிஸ் உயர்நிலைப் பள்ளியில் பட்டம் பெற்றார். பின்னர் இவர் வாசிங்டன், டி. சி. சென்றார். மேலும் உள்ளூர் ஜாஸ் சங்கத்தில் ஒரு பணியாளராகவும், ஒரு வண்டி ஓட்டுநராகவும் பணியாற்றினார். அர்னால்ட் 1979 இல் பிரின்ஸ்டன் பல்கலைக்கழகம் இயந்திரப் பொறியியல் மற்றும் வான்வெளிப் பொறியியல் இளம் அறிவியல் பட்டம் பெற்றார். அங்கு இவர் சூரிய ஆற்றல் ஆராய்ச்சியில் கவனம் செலுத்தினார். இத்தாலிக்குச் சென்று அணுக்கரு உலை பாகங்கள் தயாரிக்கும் ஒரு தொழிற்சாலையில் பணிபுரிவதற்காக இரண்டாம் ஆண்டு படித்துக் கொண்டிருக்கும் போது பிரின்ஸ்டன் பலகலைக் கழகத்தில் இருந்து ஒரு வருடம் விடுமுறை எடுத்துக்கொண்டார்.பின்னர் தனது படிப்பை முடிக்க திரும்பினார். மீண்டும் பிரின்ஸ்டனில், இவர் பிரின்ஸ்டனின் எரிசக்தி மற்றும் சுற்றுச்சூழல் ஆய்வுகளுக்கான மையத்துடன் இணைந்து படிக்கத் தொடங்கினார்.ராபர்ட் சோகோலாவின் தலைமையில் விஞ்ஞானிகள் மற்றும் பொறியியலாளர்கள் அடங்கிய அந்தக் குழு நிலையான எரிசக்தி ஆதாரங்களை உருவாக்குவதற்காகப் பணிபுரிந்தது. 1979 இல் பிரின்ஸ்டனில் பட்டம் பெற்ற பிறகு, அர்னால்ட் தென் கொரியா மற்றும் பிரேசில் மற்றும் கொலராடோவின் சூரிய ஆற்றல் ஆராய்ச்சி நிறுவனத்தில் பொறியாளராக பணியாற்றினார். சூரிய ஆற்றல் ஆராய்ச்சி நிறுவனத்தில் சூரிய ஆற்றல் வசதிகளை வடிவமைப்பதில் பணியாற்றினார். தற்போது இந்த நிறுவனம் தேசிய புதுப்பிக்கத்தக்க எரிசக்தி ஆய்வகமாகச் செயல்படுகிறது.தொலைதூர இடங்களுக்கான சூரிய ஒளி சக்திகளை அளிப்பதற்கான பணிகளில் இவர் ஈடுபட்டு வந்தார். ஐக்கிய நாடுகள் அவை (ஐ.நா) நிலை ஆவணங்களை எழுத உதவினார். பின்னர் இவர் கலிபோர்னியா பல்கலைக்கழகம் (பெர்க்லி) சேர்ந்தார். அங்கு இவர் 1985 ஆம் ஆண்டில் வேதிப் பொறியியல்முனைவர் பட்டம் பெற்றார் அந்த ஆய்வின் போது உயிர் வேதியியலில் ஆழ்ந்த ஆர்வம் காட்டினார். ஹார்வி வாரன் பிளாஞ்சின் ஆய்வகத்தில் மேற்கொள்ளப்பட்ட இவரது ஆய்வறிக்கையானது வண்ணப்படுவுப்பிரிகை உத்தியின் உறவு பற்றி ஆராய்ந்தது. Harvey W. Blanch|website=stage.cchem.berkeley.edu|language=en|access-date=2018-10-03}}